CELEX: 32012D0796
Language: lt
Date: 2012-12-17 00:00:00
Title: 2012/796/ES: 2012 m. gruodžio 17 d. Komisijos įgyvendinimo sprendimas dėl trečio Sąjungos 2006 ir 2007 m. finansinio įnašo pagal Tarybos direktyvą 2000/29/EB Portugalijos kovos su pušiniu stiebiniu nematodu Bursaphelenchus xylophilus (Steiner et Buhrer) Nickle et al. išlaidoms padengti (pranešta dokumentu Nr. C(2012) 9356)

19.12.2012   
            
            
               LT
            
            
               Europos Sąjungos oficialusis leidinys
            
            
               L 349/66
            
         KOMISIJOS ĮGYVENDINIMO SPRENDIMAS
   2012 m. gruodžio 17 d.
   dėl trečio Sąjungos 2006 ir 2007 m. finansinio įnašo pagal Tarybos direktyvą 2000/29/EB Portugalijos kovos su pušiniu stiebiniu nematodu Bursaphelenchus xylophilus (Steiner et Buhrer) Nickle et al. išlaidoms padengti
   (pranešta dokumentu Nr. C(2012) 9356)
   (Tekstas autentiškas tik portugalų kalba)
   (2012/796/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 23 straipsnio 6 dalį,
   kadangi:
   
               (1)
            
            
               Komisijos sprendimu 2006/923/EB (2) patvirtintas Sąjungos finansinis įnašas Portugalijos pateiktai priemonių 2006 ir 2007 m. programai, skirtai pušinio stiebinio nematodo Bursaphelenchus xylophilus (Steiner et Buhrer) Nickle et al. plitimui į kitas valstybes nares kontroliuoti. Įgyvendinant šias priemones buvo suformuota apsauginė zona, kurioje nėra pušiniu stiebiniu nematodu užkrėstų medžių, (toliau – plyno kirtimo juosta);
            
         
               (2)
            
            
               Sprendimu 2006/923/EB suteiktas finansinis įnašas buvo pagrįstas programa, skirta tolesniems kovos su pušiniu stiebiniu nematodu (toliau – PSN) veiksmams ir šios programos biudžeto sąmata, kurią Portugalija pateikė Komisijai 2006 m. liepos 28 d.;
            
         
               (3)
            
            
               galutinės išmokos, susijusios su Sprendime 2006/923/EB nustatytais veiksmais, Portugalijai buvo išmokėtos 2008 m. birželio mėn.;
            
         
               (4)
            
            
               Komisijos įgyvendinimo sprendimu 2011/851/ES (3) Portugalijai suteikta 3 986 138,36 EUR papildomų Sąjungos bendrojo finansavimo lėšų, skirtų padengti tinkamas finansuoti išlaidas, viršijančias 2006 m. liepos mėn. pradinę sąmatą;
            
         
               (5)
            
            
               kai buvo suteiktos tos papildomos Sąjungos bendrojo finansavimo lėšos, Portugalija savo prašyme nepateikė visų sąskaitų, susijusių su plyno kirtimo juostos formavimu;
            
         
               (6)
            
            
               2011 m. gruodžio 5 d. raštu Portugalijos valdžios institucijos pateikė pakoreguotą prašymą skirti 15 000 932,08 EUR. Tame prašyme nurodyta 4 915 405,87 EUR suma, kuri dar nebuvo išmokėta atliekant 2010 m. liepos mėn. auditą (SANCO/10/2010 auditas) ir tuo metu negalėjo būti deklaruota kaip bendrojo finansavimo lėšomis tinkamų finansuoti išlaidų suma. Likusią to naujo prašymo dalį sudaro išlaidos, skirtos didesniam spygliuočių skaičiui kirsti, ir atskira išlaidų dalis, susijusi su mažų spygliuočių naikinimu;
            
         
               (7)
            
            
               2012 m. kovo mėn. Komisija atliko Portugalijos 2011 m. gruodžio 5 d. perduotos informacijos auditą. Išnagrinėjusi visus papildomo prašymo patvirtinamuosius dokumentus ir remdamasi to audito ataskaita, Komisija priėjo prie išvados, kad kaip tinkamą finansuoti galima svarstyti tik 5 044 839,72 EUR apmokėtų sąskaitų sumą (įskaitant koordinavimo išlaidas). Nustatyta, kad likusios deklaruojamos išlaidos nėra tinkamos finansuoti bendrojo finansavimo lėšomis, nes jos susijusios su išlaidomis, kurioms padengti Įgyvendinimo sprendimu 2011/851/ES jau buvo skirtos bendrojo finansavimo lėšos (2 024 128,16 EUR), o 7 931 964,20 EUR išlaidų dalis susijusi su nepakankamai Portugalijos pagrįsta būtinybe naikinti medelius;
            
         
               (8)
            
            
               kadangi šiame papildomame prašyme nurodytos priemonės yra tokio paties pobūdžio ir skirtos tam pačiam tikslui kaip ir Sprendime 2006/923/EB nustatytos priemonės, tikslinga skirti tokį patį, t. y. 75 %, Sąjungos finansinį įnašą kaip ir minėtame sprendime;
            
         
               (9)
            
            
               remiantis 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (4) 3 straipsnio 2 dalies a punktu, su augalų sveikata susijusios priemonės turi būti finansuojamos iš Europos žemės ūkio garantijų fondo. Šių priemonių finansinė kontrolė turėtų būti vykdoma taikant minėto reglamento 9, 36 ir 37 straipsnius;
            
         
               (10)
            
            
               Remiantis 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 75 straipsniu ir 2002 m. gruodžio 23 d. Komisijos reglamento (EB, Euratomas) Nr. 2342/2002, nustatančio išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (6), 90 straipsnio 1 dalimi, prieš išlaidų iš Sąjungos biudžeto įsipareigojimą įgaliotoji institucija arba valdžios institucijos turi priimti finansavimo sprendimą, kuriame išdėstomi pagrindiniai su biudžeto išlaidomis susijusių veiksmų elementai.
            
         
               (11)
            
            
               šis sprendimas laikomas Portugalijos pateiktame bendro finansavimo prašyme numatytų išlaidų finansavimo sprendimu;
            
         
               (12)
            
            
               šiame sprendime nustatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Principas
   Patvirtinamas trečio Sąjungos finansinio įnašo skyrimas išlaidoms, kurias Portugalija patyrė 2006 ir 2007 m. formuodama plyno kirtimo juostą ir kovodama su pušiniu stiebiniu nematodu, atlyginti.
   2 straipsnis
   Sąjungos finansinio įnašo suma
   1 straipsnyje nurodyto Sąjungos finansinio įnašo didžiausia suma yra 3 783 629,79 EUR.
   3 straipsnis
   Šis sprendimas skirtas Portugalijos Respublikai.
   
      Priimta Briuselyje 2012 m. gruodžio 17 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  OL L 354, 2006 12 14, p. 42.
   
      (3)  OL L 335, 2011 12 17, p. 107.
   
      (4)  OL L 209, 2005 8 11, p. 1.
   
      (5)  OL L 248, 2002 9 16, p. 1.
   
      (6)  OL L 357, 2002 12 31, p. 1.